એ તો તને આવી રીતે એકલા મૂકીને જતો રહ્યો, અને એ હવે આપણી કોલેજમાં પણ નથી રહ્યો, હું તને તું જ્યારથી આપણી કોલેજમાં એડમિશન લઈને આવી હતી, ત્યારથી પ્રેમ કરું છું, પરંતુ મને મારા મિત્રો દ્વારા જણાવા મળ્યું કે તું તો અખિલેશને પ્રેમ કરે છે, અને અખિલેશ મારો પણ એક વર્ષ સીનયર હતો, મેં તેના વિશે એવું પણ સાંભળ્યું હતું કે અખિલેશ એકદમ સીધો અને હોશિયાર છોકરો છે, પરંતુ એ જ્યારે વિફરે કે ગુસ્સે થાય, પછી ભલે સામે ગમે એટલી મોટી તોપ હોય, તેને ધૂળ ચાટતાં કરી દે છે, આથી મેં અખિલેશનાં ડરને લીધે તારી સામે મારા પ્રેમની પ્રપોઝલ મુકેલ ન હતી, પરંતુ જ્યારથી અખિલેશ આ કોલેજમાં પોતાનો અભ્યાસ પૂર્ણ કરીને જતો રહ્યો છે, ત્યારથી મને જાણે મોકળું મેદાન મળી ગયું હોય તેવું લાગી રહ્યું છે, આમ પણ મને અખિલેશ હવે રોકવા માટે થોડી આવવાનો છે…!